stanford-oval/wikipedia huggingface dataset:
7 พระกาฬ

| 7 พระกาฬ |
| --- | --- |
กำกับ: ชาลี อินทรวิจิตร
เขียนบท: บทประพันธ์ แสงเพชร เสนีย์บดินทร์
บทภาพยนตร์: เริง อภิรมย์
อำนวยการสร้าง: สมพงษ์ วงศ์รักไทย   ศรินทิพย์ ศิริวรรณ
นักแสดงนำ: มิตร ชัยบัญชา   เพชรา เชาวราษฎร์   ประจวบ ฤกษ์ยามดี   รุจน์ รณภพ   แมน ธีระพล   อดุลย์ ดุลยรัตน์   อดินันท์ สิงห์หิรัญ   อนุชา รัตนมาลย์ สุรสิทธิ์ สัตยวงศ์ กิ่งดาว ดารณี ปรียา รุ่งเรือง ฤทธี นฤบาล ทัต เอกทัต อภิญญา วีระขจร สุคนธ์ คิ้วเหลี่ยม ขวัญตา บัวเปลี่ยนสี ศิรินทิพย์ ศิริวรรณ ชานีห์ ยอดชัย เทียว ธารา แป้น ปลื้มสระไชย ทศ วงศ์งาม สมพงษ์ วงศ์รักไทย ชาย มีคุณสุต เชาว์ มีคุณสุต
ถ่ายภาพ: ไพรัช สังวริบุตร
บริษัทผู้สร้าง: อินทรวิจิตรภาพยนตร์  
วันฉาย: 3 กุมภาพันธ์ พ.ศ. 2510
ประเทศ: ไทย
ภาษา: ไทย
7 พระกาฬ เป็นภาพยนตร์ไทย ซึ่งดัดแปลงจากบทประพันธ์ของ แสงเพชร เสนีย์บดินทร์ โดยเป็นเรื่องราวของ 4 สายลับที่ได้ปลอมตัวเป็นวายร้ายเข้าไปในองค์กรเพื่อหยุดยั้งแผนการที่จะทำลายประเทศไทยและสืบหาว่านายใหญ่ขององค์กรคือใคร กำกับโดย ชาลี อินทรวิจิตร นำแสดงโดย มิตร ชัยบัญชา, เพชรา เชาวราษฎร์, ประจวบ ฤกษ์ยามดี, รุจน์ รณภพ, แมน ธีระพล, อดุลย์ ดุลยรัตน์, อดินันท์ สิงห์หิรัญ, อนุชา รัตนมาลย์ ออกฉายครั้งแรกเมื่อวันที่ 3 กุมภาพันธ์ พ.ศ. 2510
ในปี พ.ศ. 2526 ได้มีการนำกลับมาสร้างใหม่อีกครั้ง สร้างโดย พี.เอส.โปรดักชั่น กำกับโดย ประวิทย์ ลีลาไว นำแสดงโดย ทูน หิรัญทรัพย์, หม่อมหลวงสุรีย์วัล สุริยง, สมบัติ เมทะนี, ธิติมา สังขพิทักษ์, โกวิท วัฒนกุล, ลักษณ์ อภิชาติ ออกฉายวันที่ 29 มกราคม พ.ศ. 2526 โดยปรับเปลี่ยนเนื้อหาและตัวละครบางส่วน พร้อมกันนี้ อดุลย์ ดุลยรัตน์ นักแสดงจากฉบับปี พ.ศ. 2510 ก็ได้กลับมาร่วมแสดงด้วย
ในปี พ.ศ. 2547 ดีด้า วิดีโอ โปรดักชั่น ได้นำเรื่อง 7 พระกาฬ มาสร้างเป็นละครโทรทัศน์ ทางสถานีโทรทัศน์สีกองทัพบกช่อง 7 กำกับโดย สยม สังวริบุตร, ปทุม สิทธุอุส่าห์, วิชัย นิ่มสกุล บทโทรทัศน์โดย เรียว ช่อชอุ่ม นำแสดงโดย พัชราภา ไชยเชื้อ, ดนุพร ปุณณกันต์, วินัย ไกรบุตร, อัมรินทร์ สิมะโรจน์, ชินมิษ บุนนาค, นวพล ภูวดล, วัชรเกียรติ บุญภักดี, เอกราช สุวรรณภูมิ, ลิขิต เอกมงคล, สรพงษ์ ชาตรี, มัณฑนา หิมะทองคำ, พรรัมภา สุขได้พึ่ง, กัลยา เลิศเกษมทรัพย์, จุฑารัตน์ อัตถากร โดยในฉบับละครได้อิงจากฉบับภาพยนตร์ปี พ.ศ. 2510 และ พ.ศ. 2526 และมีการเพิ่มตัวละครพร้อมกับปรับบทให้ทันสมัยมากขึ้นโดยในฉบับละครครั้งนี้ได้ สมภพ เบญจาธิกุล นักแสดงผู้รับบท คม คันศร ในฉบับภาพยนตร์เมื่อ พ.ศ. 2526 มาร่วมแสดงในบท กำนันเหิม เมืองทอง พ่อของ หาญ เมืองทอง และ พิภพ ภู่ภิญโญ ผู้รับบท มืด ธรณี ในฉบับภาพยนตร์เมื่อ พ.ศ. 2526 มาร่วมแสดงเป็นนักแสดงรับเชิญในบท เฮียเก๊า ขาใหญ่ในคุก
เรื่องย่อ

รถบรรทุกนักโทษคดีร้ายแรง 7 คน ที่ถูกเรียกว่า 7 พระกาฬ เกิดพลิกคว่ำนักโทษทั้ง 7 หนีออกมาได้และแยกย้ายไปคนละทิศคนละทาง คนทั้ง 7 ประกอบด้วย
หาญ เมืองทอง ผู้ที่เป็นคนจริงมีน้ำใจ
ดามพ์ ดัสกร ผู้ที่มีบุคลิกสุขุมและใจเย็น
คม คันศร นักเลงพนันที่โกงได้สารพัดแบบ
ทองใบ บางเบิด ผู้ที่ชอบร้องลิเกเป็นอย่างมาก
มืด ธรณี ผู้มีร่างกายบึกบึนแต่น้ำใจงาม
บุญมี แม่นฉมวก มือปืนผู้โหดเหี้ยม
สิงห์ ไกรสร ผู้ที่เยือกเย็น
หาญหนีไปที่วังเหนือบ้านเดิมของเขา แต่หาญได้ถูกกำนันเหิม ผู้เป็นพ่อไล่ออกมาเพราะไม่พอใจที่ลูกชายเป็นโจร แต่หาญก็ได้แพน คนรักและคำหอม น้องสาวของเขาคอยปลอบใจ แต่การมาถึงของหาญทำให้พ่อเลี้ยงแสน ศัตรูเก่าของหาญตั้งใจจะฆ่าเขาให้ได้ โดยพ่อเลี้ยงแสนได้บุญมีมาเป็นสมุนคู่ใจ และต่อมาก็มีมืดมาเป็นพวกอีกคน
คมหลบหนีมาพบกับสร้อย ลูกสาวพ่อเลี้ยงแสนที่ใช้เสน่ห์ยั่วยวนจนคมมาเป็นพวกเดียวกับพ่อเลี้ยงแสน ส่วนดามพ์ไปทำงานอยู่กับเสี่ยมังกร โดยที่พ่อเลี้ยงแสนและเสี่ยมังกรเป็นพวกเดียวกัน เสี่ยมังกรอยากได้หาญและทองใบที่ตอนนี้มาอยู่กับพ่อเลี้ยงแสนมาเป็นพวกแต่พ่อเลี้ยงแสนไม่ยินยอมขณะที่ใกล้จะเกิดการปะทะของคนสามกลุ่มที่มีหาญกับทองใบพวกหนึ่ง พ่อเลี้ยงแสน บุญมี และมืดเป็นพวกที่สอง ส่วนพวกที่สามคือเสี่ยมังกรและดามพ์ พอดีกับที่สิงห์ปรากฏตัวขึ้นและสั่งให้ทุกคนเลิกต่อสู้มาทำงานให้กับองค์การที่พ่อเลี้ยงแสนและเสี่ยมังกรนั้นสังกัดอยู่ จากนั้น 7 พระกาฬ ก็รวมตัวกันอีกครั้ง และไปรับคำสั่งจากเสือใบที่เป็นหัวหน้าใหญ่ขององค์การ
งานแรกของ 7 พระกาฬ คือการขนอาวุธเถื่อนแต่งานต้องล้มเหลวเพราะตำรวจที่มีสารวัตรชาญชัย เก่งการยิง นำกำลังไปรอจับ เพราะสารวัตรชาญชัยได้ข้อมูลมาจากดามพ์ก่อนหน้านี้ เสือใบโกรธมากและเชื่อว่ามีหนอนบ่อนไส้จึงไปจับตัวสารวัตรชาญชัยเพื่อให้บอกตัวสายคนนั้น แต่สารวัตรชาญชัยไม่ยอมบอก แถมซ้ำมืดยังแอบช่วยให้สารวัตรชาญชัยหนีไปได้อีกด้วย
เสือใบจึงใช้วิธีทดสอบด้วยกลลวงและพบว่าไส้ศึกในองค์การที่มาจาก 7 พระกาฬนั้นมีอยู่ 4 คนคือ ดามพ์, คม, มืด และทองใบ จึงมีคำสั่งให้ประหาร แต่ไส้ศึกแท้จริงแล้วอีกคนคือหาญที่ลวงให้เสือใบคิดว่าเป็นทองใบ จากนั้น หาญ, ดามพ์, คม และมืดที่มาจากสี่เหล่าทัพร่วมกันทำลายองค์กรร้าย ได้ร่วมกับสารวัตรชาญชัยที่ยกกำลังมาปราบองค์การรวมทั้งบุญมีและสิงห์จนราบคาบ
นักแสดงนำ

| ตัวละคร | ภาพยนตร์ พ> ศ. 2510 | ภาพยนตร์ พ> ศ. 2526 | ละครโทรทัศน์ พ> ศ. 2547 |
| --- | --- | --- | --- |
| ดามพ์ ดัสกร / ดามพ์ เมฆา / ดล นภากาศ | อดุลย์ ดุลยรัตน์ | โกวิท วัฒนกุล | ดนุพร ปุณณกันต์ |
| ไพร พังพอน |  | ทูน หิรัญทรัพย์ |  |
| หาญ เมืองทอง | มิตร ชัยบัญชา | สมบัติ เมทะนี | อัมรินทร์ สิมะโรจน์ |
| พยัคฆ์ ศักดิ์นารายณ์ |  | เศรษฐา ศิระฉายา | นวพล ภูวดล |
| ทองใบ บางเบิด | ประจวบ ฤกษ์ยามดี | สายัณห์ จันทรวิบูลย์ | เอกราช สุวรรณภูมิ |
| บุญมี แม่นฉมวก | แมน ธีระพล | ลักษณ์ อภิชาติ | วัชรเกียรติ บุญภักดี |
| คม คันศร | รุจน์ รณภพ | สมภพ เบญจาธิกุล | ชินมิษ บุนนาค |
| มืด ธรณี | อดินันท์ สิงห์หิรัญ | พิภพ ภู่ภิญโญ | วินัย ไกรบุตร |
| บัวตอง |  |  | พัชราภา ไชยเชื้อ |
| แพง (2510)/คำแพง (2547) | เพชรา เชาวราษฎร์ |  | พรรัมภา สุขได้พึ่ง |
| สร้อย (2510,2547) / สร้อยทอง (2526) | ปรียา รุ่งเรือง | หม่อมหลวงสุรีย์วัล สุริยง | มัณฑนา หิมะทองคำ |
| กำนันเหิม เมืองทอง | สุรสิทธิ์ สัตยวงศ์ | สมชาย สามิภักดิ์ | สมภพ เบญจาธิกุล |
| สารวัตรชาญชัย เก่งการยิง / สารวัตรสะท้าน อิสราชัย / สารวัตรชาญชัย ไวว่องยุทธ | ฤทธี นฤบาล | ไกรสร แสงอนันต์ | ลิขิต เอกมงคล |
| สิงห์ ไกรศร (2510) / สิงห์ (2526)/ เหงียน (2547) | อนุชา รัตนมาลย์ | ฉัตร มงคลชัย | ดามพ์ ดัสกร |
| พ่อเลี้ยงแสน | ฑัต เอกฑัต | สะอาด เปี่ยมพงศ์สานต์ | สุเชาว์ พงษ์วิไล |
| พร ศรีชุม |  |  | เบคิม ฤทธิ์ |
| คำหอม | กิ่งดาว ดารณี | วิไลลักษณ์ ดวงมีเดช |  |
| กิมลั้ง | ขวัญตา บัวเปลี่ยนสี | จันทนา ศิริผล | จุฑารัตน์ อัตถากร |
| พลอย (2510) / คำพลอย (2547) | ศรินทิพย์ ศิริวรรณ |  | สิริยา นฤนาท |
| ฤดี พัชรกุล |  | ธิติมา สังขพิทักษ์ |  |
| ลุงเฟิ้ม | สุคนธ์ คิ้วเหลี่ยม |  |  |
| เสี่ยมังกร |  | บู๊ วิบูลย์นันท์ | ทนงศักดิ์ ศุภการ |
| อนันต์ |  | อดุลย์ ดุลยรัตน์ |  |
| ผู้พิพากษา | เสน่ห์ โกมารชุน |  |  |
| เดชา |  | ราม ราชพงษ์ |  |
|  |  | ครรชิต ขวัญประชา |  |
| พะยอม |  |  | กัลยา เลิศเกษมทรัพย์ |
| จ่าอินทร |  |  | ไกรลาศ เกรียงไกร |
| บัวจันทร์ |  |  | ดวงใจ หทัยกาญจน์ |
| ลุงเก๊า |  |  | พิภพ ภู่ภิญโญ |
| ตำลึง |  |  | วัชระ สิทธิกุล |
|  |  |  | แฮมเมอร์ สมบูรณ์ |
| เม้า |  |  | ดวงหทัย ศรัทธาทิพย์ |
| ปูเป้ |  |  | นริสา พรหมสุภา |
| น้าสาวของบัวตอง |  |  | วีรินท์ เชยอรุณ |
| ฝืด |  |  | ชาญณรงค์ ขันทีท้าว |
| หมวดวุธ |  |  | วรพรต ชะเอม |
| หมวดศักดิ์ |  |  | ทิชานนท์ นิลตระการ |
|  |  |  | ธีรวัฒน์ ทองจิตติ |
| สาธิต |  |  | สรนันท์ ร. เอกวัฒน์ |
| บำรุง |  |  | สิทธิโชค อักษรนันทน์ |
| พระ |  |  | โยธิน มาพบพันธ์ |
|  |  |  | สรพงศ์ ชาตรี |
| ดร. เคมิส |  |  | ธรรมชาติ แฟร์เนทท์ |
| ประสิทธิ์ |  |  | พลกฤษณ์ จักรสุวรรณ |
| พ่อเลี้ยงดิเรก |  |  | นึกคิด บุญทอง |
| สัปเหร่อ |  |  | ชาห์ณี ยอดชัย |
| เจ้าของโรงแรมอรุณโรจน์ | มาเรีย เกตุเลขา |  |  |
| คนขับรถสองแถว |  | เป้า ปรปักษ์ |  |
| กรับ เทวาลัย | ชาห์ณี ยอดชัย |  |  |
| นาค |  | ผจญ ดวงขจร |  |
แหล่งข้อมูลอื่น

7 พระกาฬ ที่อินเทอร์เน็ตมูวีเดตาเบส
จักรวาลภาพยนตร์มาร์เวล
การพัฒนา > ละครชุดของมาร์เวลเทเลวิชัน

ในเดือนมิถุนายน ค.ศ. 2010 มาร์เวลเทเลวิชันก่อตั้งขึ้นโดยมี เจฟ โลบ เป็นหัวหน้า ในเดือนกรกฎาคม ค.ศ. 2012 มาร์เวลเทเลวิชันเข้าสู่การเจรจากับเอบีซี เพื่อสร้างรายการที่ดำเนินเรื่องอยู่ในจักรวาลภาพยนตร์มาร์เวล ในที่สุดเครือข่ายก็สร้างละครชุด ชี.ล.ด์. ทีมมหากาฬอเวนเจอร์ส, เอเจนต์ คาร์เตอร์ สายลับสาวกู้โลก และ ยอดคนเหนือพิภพจักรวาล ซึ่งร่วมสร้างกับ ไอแมกซ์คอร์ปอเรชัน ในเดือนพฤศจิกายน ค.ศ. 2013 ดิสนีย์จัดหาละครชุดคนแสดงให้กับเน็ตฟลิกซ์ ซึ่งได้แก่ แดร์เดวิล, เจสซิก้า โจนส์, ลุค เคจ และ ไอรอน ฟิสต์ นำไปสู่ละครชุดสั้น เดอะ ดีเฟนเดอร์ส ในเดือนเมษายน ค.ศ. 2016 เน็ตฟลิกซ์สั่งละครชุด เดอะ พันนิชเชอร์ ละครชุดแยกของ แดร์เดวิล ในเดือนกุมภาพันธ์ เน็ตฟลิกซ์ยกเลิกละครชุดทั้งหมดของมาร์เวล ในเดือนมกราคม ค.ศ. 2021 ไฟกีกล่าวว่า "ไม่เคยพูดว่าไม่เคย" ที่อาจจะฟื้นฟูละครชุด แต่สังเกตว่ามาร์เวลสตูดิโอส์ให้ความสำคัญกับละครชุดบนดิสนีย์+ ใหม่ของพวกเขาที่ประกาศในเวลานั้น ในเดือนเมษายน ค.ศ. 2016 ช่องฟรีฟอร์ม เครือข่ายเคเบิลซึ่งดิสนีย์เป็นเจ้าของ ประกาศ โคล้กและแดกเกอร์ ในเดือนพฤษภาคม ค.ศ. 2017 มาร์เวลประกาศว่า ทีมยอดมนุษย์กู้โลก ได้รับคำสั่งให้สร้างละครชุดจากฮูลู ในเดือนพฤษภาคม ค.ศ. 2019 มาร์เวลประกาศว่า เฮลสตรอม ได้รับการอนุมัติจากฮูลู
ในเดือนตุลาคม ค.ศ. 2019 การปรับโครงสร้างองค์กรเพิ่มเติมทำให้ไฟกีได้รับการแต่งตั้งเป็นหัวหน้าฝ่ายสร้างสรรค์ของมาร์เวลเอนเตอร์เทนเมนต์ โดยมาร์เวลเทเลวิชันกลายเป็นส่วนหนึ่งของมาร์เวลสตูดิโอส์และผู้บริหารของมาร์เวลเทเลวิชันขึ้นตรงต่อไฟกี ในเดือนธันวาคม ค.ศ. 2019 มาร์เวลเทเลวิชันถูกรวมเข้ากับมาร์เวลสตูดิโอส์ โดยที่มาร์เวลสตูดิโอส์เข้ามารับช่วงต่อสร้างละครชุดปัจจุบันในขณะนั้น ไม่มีละครชุดเพิ่มเติมจากมาร์เวลเทเลวิชันที่ได้รับการพิจารณาให้พัฒนาต่อ ในเดือนมกราคม ค.ศ. 2021 ไฟกีกล่าวว่า "ไม่เคยพูดว่าไม่เคย" ที่จะนำละครชุดเน็ตฟลิกซ์กลับมาอีกครั้ง แต่ตั้งข้อสังเกตว่ามาร์เวลสตูดิโอส์มุ่งเน้นไปที่ละครชุดดิสนีย์+ ใหม่ของพวกเขา ในเดือนพฤษภาคม ค.ศ. 2022 มาร์เวลสตูดิโอส์เปิดเผยว่ากำลังพัฒนาละครชุด แดร์เดวิล ใหม่สำหรับดิสนีย์+ โดยประกาศชื่อเรื่องในเดือนกรกฎาคมว่า แดร์เดวิล: บอร์นอะเกน
การพัฒนา > การขยายไปสื่ออื่น

หนังสือการ์ตูนเรื่องแรกที่เชื่องโยงกับจักรวาลภาพยนตร์มาร์เวลวางจำหน่ายเมื่อ ค.ศ. 2008 เคซาดาอธิบายว่า การ์ตูนจะดำเนินเรื่องตามเนื้อเรื่องของภาพยนตร์ แต่ไม่ได้ตั้งใจให้ดัดแปลงโดยตรง แต่จะเน้นไปที่ "บางสิ่งที่เกิดขึ้นนอกจอ" หรือขยายความบางเรื่องที่กล่าวถึงสั้น ๆ ไฟกีมีส่วนร่วมในการสร้างการ์ตูนเรื่องนี้ และบางครั้งก็มีผู้เขียนบทภาพยนตร์ร่วมด้วย มาร์เวลคอมิกส์ทำงานร่วมกับ แบรด วินเดอร์บอม, เจเรมี แลตแชมและวิลล์ โคโรนา พิลกริม ที่มาร์เวลสตูดิโอส์เพื่อตัดสินใจว่า ควรนำแนวคิดใดจากจักรวาลการ์ตูนมาร์เวลไปสู่​​จักรวาลภาพยนตร์มาร์เวล ควรแสดงสิ่งใดในหนังสือการ์ตูนไทอิน และควรทิ้งสิ่งใดไว้ในภาพยนตร์ มาร์เวลชี้แจงในภายหลังว่ามีการ์ตูนไทอินเรื่องใดบ้างที่ถือเป็นเรื่องราวดั้งเดิมของจักรวาลภาพยนตร์มาร์เวล ส่วนที่เหลือได้รับแรงบันดาลใจจากจักรวาลภาพยนตร์มาร์เวล "ซึ่งเราจะได้โชว์ตัวละครทั้งหมดจากภาพยนตร์ใส่ชุดและในรูปแบบการ์ตูน"
มาร์เวลประกาศชุดของภาพยนตร์สั้นที่เรียกว่า มาร์เวลวันช็อตส์ ในเดือนสิงหาคม ค.ศ. 2011 โดยวางจำหน่ายร่วมกับแผ่นโฮมวิดีโอของภาพยนตร์เรื่องต่าง ๆ ชื่อดังกล่าวได้มาจากฉลากที่มาร์เวลคอมิกส์ใช้สำหรับการ์ตูนตอนเดียวจบของพวกเขา วินเดอร์บอมกล่าวว่าภาพยนตร์สั้นเหล่านี้เป็น "วิธีสนุก ๆ ในการทดลองกับตัวละครและแนวคิดใหม่ ๆ" และเพื่อขยายจักรวาลภาพยนตร์มาร์เวล ภาพยนตร์สั้นแต่ละเรื่องได้รับการออกแบบให้เป็นเรื่องราวที่สมบูรณ์ในตัวเอง โดยมีข้อมูลเบื้องหลังของตัวละครหรือเหตุการณ์ที่แนะนำในภาพยนตร์เพิ่มเติม
คอร์ต เลน รองประธานฝ่ายพัฒนาและผลิตแอนิเมชันของมาร์เวล กล่าวในเดือนมีนาคม ค.ศ. 2015 ว่าแอนิเมชันที่เชื่อมโยงกับจักรวาลภาพยนตร์มาร์เวลนั้น "อยู่ในระหว่างดำเนินการ" ในเดือนกรกฎาคมปีเดียวกัน มาร์เวลสตูดิโอส์ได้ร่วมมือกับกูเกิลเพื่อสร้างรายการข่าวปลอมที่มีชื่อว่า ดับเบิลยูเอชไอเอช นิวส์ฟรอนต์ กับ คริสติน เอเวอร์ฮาร์ต ซึ่งเป็นซีรีส์วิดีโอยูทูบในจักรวาลที่ทำหน้าที่เป็นศูนย์กลางของแคมเปญการตลาดแบบปากต่อปาก เพื่อโปรโมตภาพยนตร์และจักรวาลดังกล่าว เว็บซีรีส์จำนวนหกตอน ชี.ล.ด์. ทีมมหากาฬอเวนเจอร์ส: สลิงช็อต เปิดตัวบน เอบีซี.คอม ในเดือนธันวาคม ค.ศ. 2016 ติดตาม เอเลนา "โย-โย" โรดริเกซ ในภารกิจลับ ไม่นานก่อนที่จะเริ่มต้นปีที่สี่ของ ชี.ล.ด์. ทีมมหากาฬอเวนเจอร์ส โดย นาตาเลีย คอร์โดวา-บัคลีย์ กลับมารับบทเดิมของเธอจากละครชุด โซนี่สร้างเว็บไซต์จริงของสำนักข่าวสมมติ เดอะเดลิบิวเกิล ในเดือนกันยายน ค.ศ. 2019 เป็นส่วนหนึ่งของแคมเปญการตลาดแบบปากต่อปากสำหรับการโปรโมตแผ่นโฮมวิดีโอของ สไปเดอร์แมน: ฟาร์ ฟรอม โฮม (2019) โดยได้รับแรงบันดาลใจจากเว็บไซต์ที่ "สนับสนุนทฤษฎีสมคบคิด" ในโลกแห่งความเป็นจริง เช่น เว็บไซต์ของ อเล็กซ์ โจนส์ ใน เดอะเดลิบิวเกิล มี เจ. เค. ซิมมอนส์ กลับมารับบทเดิมของเขาเป็น เจ. โจนาห์ เจมสัน ในวิดีโอที่เขาพูดออกมาต่อต้านสไปเดอร์แมนก่อนที่จะขอให้ผู้ชม "กดไลค์และติดตาม" มาร์เวลสตูดิโอส์ประกาศ ข้าคือกรู้ท ในเดือนธันวาคม ค.ศ. 2020 เป็นแอนิเมชันชุดสั้นรูปแบบสัจนิยมแบบภาพถ่าย แสดงนำโดย เบบีกรูท สำหรับดิสนีย์+
ภาพยนตร์

บทความหลัก: รายชื่อภาพยนตร์ในจักรวาลภาพยนตร์มาร์เวล
มาร์เวลสตูดิโอส์ฉายภาพยนตร์เป็นกลุ่มที่เรียกว่า "เฟส" (อังกฤษ: Phases)
ภาพยนตร์ > ดิอินฟินิตีซากา

ดูเพิ่ม: จักรวาลภาพยนตร์มาร์เวล: เฟสหนึ่ง, เฟสสอง, และ เฟสสาม
ภาพยนตร์ในสามเฟสแรกนั้นเรียกรวมกันว่า "ดิอินฟินิตีซากา" โดยเฟสหนึ่งประกอบด้วย ไอรอนแมน มหาประลัย คน เกราะ เหล็ก (2008), มนุษย์ตัวเขียวจอมพลัง (2008), ไอรอนแมน 2 (2010), ธอร์ เทพเจ้าสายฟ้า (2011), กัปตันอเมริกา: อเวนเจอร์ที่ 1 (2011) และปิดท้ายด้วย ดิ อเวนเจอร์ส (2012) ซึ่งเป็นภาพยนตร์ข้ามฝั่ง เฟสสองประกอบด้วย ไอรอนแมน 3 (2013), ธอร์ เทพเจ้าสายฟ้าโลกาทมิฬ (2013), กัปตันอเมริกา: มัจจุราชอหังการ (2014), รวมพันธุ์นักสู้พิทักษ์จักรวาล (2014), อเวนเจอร์ส: มหาศึกอัลตรอนถล่มโลก (2015) และ มนุษย์มดมหากาฬ (2015) เฟสสามประกอบด้วย กัปตันอเมริกา: ศึกฮีโร่ระห่ำโลก (2016), จอมเวทย์มหากาฬ (2016), รวมพันธุ์นักสู้พิทักษ์จักรวาล 2 (2017), สไปเดอร์แมน: โฮมคัมมิ่ง (2017), ธอร์: ศึกอวสานเทพเจ้า (2017), แบล็ค แพนเธอร์ (2018), อเวนเจอร์ส: มหาสงครามล้างจักรวาล (2018), แอนท์-แมน และ เดอะ วอสพ์ (2018), กัปตัน มาร์เวล (2019), อเวนเจอร์ส: เผด็จศึก (2019) และ สไปเดอร์แมน: ฟาร์ ฟรอม โฮม (2019)
ภาพยนตร์ > เดอะมัลติเวิร์สซากา

ดูเพิ่ม: จักรวาลภาพยนตร์มาร์เวล: เฟสสี่, เฟสห้า, และ เฟสหก
ภาพยนตร์ในสามเฟสที่สองนั้นเรียกรวมกันว่า "เดอะมัลติเวิร์สซากา" และรวมถึงละครชุดทางโทรทัศน์บนดิสนีย์+
เฟสสี่ประกอบด้วย แบล็ค วิโดว์ (2021), ชาง-ชี กับตำนานลับเท็นริงส์ (2021), ฮีโร่พลังเทพเจ้า (2021), สไปเดอร์แมน: โน เวย์ โฮม (2021), จอมเวทย์มหากาฬ ในมัลติเวิร์สมหาภัย (2022), ธอร์: ด้วยรักและอัสนี (2022) และ แบล็ค แพนเธอร์: วาคานด้าจงเจริญ (2022) เฟสห้าประกอบด้วย แอนท์-แมน และ เดอะ วอสพ์: ตะลุยมิติควอนตัม (2023), รวมพันธุ์นักสู้พิทักษ์จักรวาล 3 (2023), เดอะ มาร์เวลส์ (2023), เดดพูล & วูล์ฟเวอรีน (2024), กัปตัน อเมริกา: ศึกฮีโร่จักรวาลใหม่ (2025) และ ธันเดอร์โบลต์ส* (2025) เฟสหกประกอบด้วย เดอะ แฟนแทสติก โฟร์: จุดเริ่มต้นปฐมบทใหม่ (2025), อเวนเจอร์ส: ดูมส์เดย์ (2026), ภาพยนตร์ สไปเดอร์-แมน เรื่องที่สี่ (2026) และ อเวนเจอร์ส: ซีเครตวอร์ส (2027) ส่วนภาพยนตร์เรื่อง เบลด ตั้งใจจะให้เป็นส่วนหนึ่งของเฟสหก แต่ยังไม่กำหนดวันฉาย
ละครโทรทัศน์

บทความหลัก: รายชื่อละครชุดทางโทรทัศน์ในจักรวาลภาพยนตร์มาร์เวล
ละครโทรทัศน์ > ละครชุดโดยมาร์เวลเทเลวิชัน

มาร์เวลเทเลวิชัน ผลิตละครโทรทัศน์หลายเรื่องที่ดำเนินเรื่องอยู่ในจักรวาลภาพยนตร์มาร์เวล ผ่านการออกอากาศ, สตรีมมิงและเคเบิล ละครชุด "มาร์เวล ฮีโรส์" ซึ่งออกอากาศทางช่องเอบีซี ได้แก่ ชี.ล.ด์. ทีมมหากาฬอเวนเจอร์ส (2013–2020), เอเจนต์ คาร์เตอร์ สายลับสาวกู้โลก (2015–2016) และ ยอดคนเหนือพิภพจักรวาล (2017) ละครชุด "มาร์เวล ไนท์ส" ซึ่งสตรีมมิงบนเน็ตฟลิกซ์ ได้แก่ แดร์เดวิล (2015–2018), เจสซิก้า โจนส์ (2015–2019), ลุค เคจ (2016–2018), ไอรอน ฟิสต์ (2017–2018), มินิซีรีส์ข้ามฝั่ง เดอะ ดีเฟนเดอร์ส (2017) และ เดอะ พันนิชเชอร์ (2017–2019) ละครชุดสำหรับเยาวชน ได้แก่ ทีมยอดมนุษย์กู้โลก (2017–2019) สตรีมมิงบนฮูลู และ โคล้กและแดกเกอร์ (2018–2019) ออกอากาศทางช่องฟรีฟอร์ม ขณะที่ เฮลสตรอม (2020) ซึ่งสตรีมมิงบนฮูลู แต่เดิมตั้งใจให้เป็นจุดเริ่มต้นของแฟรนไชส์ การผจญภัยสู่ความกลัว ที่วางแผนไว้ พอล ซบีสซิวสกี ผู้เป็นโชว์รันเนอร์กล่าวว่า แต่ท้ายที่สุดแล้วละครชุดก็ "ไม่ได้เชื่อมโยงกับจักรวาลภาพยนตร์มาร์เวล"
ละครโทรทัศน์ > ละครชุดโดยมาร์เวลสตูดิโอส์

ดูเพิ่ม: จักรวาลภาพยนตร์มาร์เวล: เฟสสี่ § ละครชุดทางโทรทัศน์, เฟสห้า § ละครชุดทางโทรทัศน์, และ ผลงานพิเศษของมาร์เวลสตูดิโอส์
เฟสสี่ประกอบด้วยละครชุดดิสนีย์+ ได้แก่ วันด้าวิสชั่น (2021), เดอะฟอลคอนและเดอะวินเทอร์โซลเจอร์ (2021), ปีที่หนึ่งของ โลกิ (2021), ปีที่หนึ่งของแอนิเมชัน สมมุติว่า...? (2021), ฮอคอาย (2021), มูนไนท์ (2022), มิสมาร์เวล (2022) และ ชี-ฮัลค์: ทนายสายลุย (2022) ส่วนรายการพิเศษ แวร์วูล์ฟ บาย ไนท์ (2022) และ รวมพันธุ์นักสู้พิทักษ์จักรวาล ตอนพิเศษรับวันหยุด (2022) ก็รวมอยู่ในเฟสนี้เช่นกัน เฟสห้าประกอบด้วย มหันตภัยอำพราง (2023), ปีที่สองของ โลกิ (2023), ปีที่สองของ สมมุติว่า...? (2023), เอคโค (2024), อกาธา ออล อะลอง (2024), ปีที่สามของ สมมุติว่า...? (2024), ปีที่หนึ่งของ ยัวร์เฟรนด์ลีเนเบอร์ฮูดสไปเดอร์-แมน (2025), ปีที่หนึ่งของ แดร์เดวิล: บอร์นอะเกน (2025) และ ไอรอนฮาร์ต (2025) เฟสหกประกอบด้วย อายส์ออฟวาคานด้า (2025), มาร์เวลซอมบี้ (2025), วันเดอร์แมน (2025) และ วิสชั่นเควสต์ (2026)
ภาพยนตร์สั้น > มาร์เวลวันช็อตส์

มาร์เวลวันช็อตส์ เป็นชุดของภาพยนตร์สั้นที่รวมอยู่ในคุณสมบัติพิเศษในแผ่นบลูเรย์และดิจิทัลของภาพยนตร์ในจักรวาลภาพยนตร์มาร์เวล ภาพยนตร์สั้น ได้แก่ เดอะคอนซัลแทนต์ (2011), อะฟันนีธิงแฮพเพนด์ออนเดอะเวย์ทูธอร์สแฮมเมอร์ (2011), ไอเทม 47 (2012), เอเจนต์คาร์เตอร์ (2013), และ ออลเฮลเดอะคิง (2014)
ทีมธอร์ เป็นชุดของสารคดีล้อเลียนที่วางจำหน่ายร่วมกับภาพยนตร์ตั้งแต่ ค.ศ. 2016 ถึง 2018 ประกอบด้วย ทีมธอร์, ทีมธอร์: พาร์ต 2, และ ทีมแดริล ทั้งหมดเขียนบทและกำกับโดย ไทกา ไวทีที หลังวันช็อตส์ลงในดิสนีย์+ ในเดือนมกราคม ค.ศ. 2022 มาร์เวลจัดให้สารคดีล้อเลียน ทีมธอร์ เป็นวันช็อตส์ด้วยเช่นกัน
ภาพยนตร์สั้น > ข้าคือกรู้ท

บทความหลัก: ข้าคือกรู้ท
ข้าคือกรู้ท เป็นแอนิเมชันชุดสั้นรูปแบบสัจนิยมแบบภาพถ่ายสำหรับดิสนีย์+ แสดงนำโดย เบบีกรูท ในการผจญภัยกับตัวละครใหม่ ๆ ที่ไม่ธรรมดาที่ทำให้เขาต้องเจอกับปัญหา วิน ดีเซล กลับมารับบทเดิมของเขา โดยห้าตอนออกอากาศเมื่อวันที่ 10 สิงหาคม ค.ศ. 2022 ปีที่สองมีห้าตอนเช่นกัน ออกอากาศเมื่อวันที่ 6 กันยายน ค.ศ. 2023
สื่ออื่น > วิดีโอเกมพ่วงขาย

| ชื่อ | วันวางจำหน่ายในสหรัฐ | ผู้จัดจำหน่าย | ผู้พัฒนา | แพลตฟอร์ม |
| --- | --- | --- | --- | --- |
| ไอรอนแมน | 2 พฤษภาคม ค.ศ. 2008 (2008-05-02) | เซกา | ซีเครตเลเวลอาร์ติฟิเชียลมายด์แอนมูฟเมนต์แฮนด์ส-ออนโมบาย | เพลย์สเตชัน 3, เอกซ์บอกซ์ 360เพลย์สเตชัน 2, วี, ไมโครซอฟท์ วินโดวส์, นินเท็นโด ดีเอส, เพลย์สเตชัน พอร์เทเบิลอุปกรณ์พกพาต่าง ๆ |
| ดิอินเครดิเบิลฮัลค์ | 5 มิถุนายน ค.ศ. 2008 (2008-06-05) | เซกา | เอจออฟรีแอลลิทีอะเมซเอนเทอร์เทนเมนต์แฮนด์ส-ออนโมบาย | เพลย์สเตชัน 2, เพลย์สเตชัน 3, เอกซ์บอกซ์ 360, ไมโครซอฟท์ วินโดวส์, วีนินเท็นโด ดีเอสอุปกรณ์พกพาต่าง ๆ |
| ไอรอนแมน 2 | 4 พฤษภาคม ค.ศ. 2010 (2010-05-04) | เซกา | เซกาสตูดิโอส์ซานฟรานซิสโกไฮโวลทิจซอฟต์แวร์กริปโทไนต์เกมส์ | เพลย์สเตชัน 3, เอกซ์บอกซ์ 360วี, เพลย์สเตชัน พอร์เทเบิลนินเท็นโด ดีเอส |
| ไอรอนแมน 2 | 4 พฤษภาคม ค.ศ. 2010 (2010-05-04) | เกมลอฟต์ | เกมลอฟต์ | ไอโอเอส, แบล็คเบอร์รี |
| ธอร์: ก็อดออฟทันเดอร์ | 3 พฤษภาคม ค.ศ. 2011 (2011-05-03) | เซกา | ลิกควิดเอนเทอร์เทนเมนต์ลิกควิดเอนเทอร์เทนเมนต์เวย์ฟอร์เวิร์ดเทคโนโลยีส์ | เพลย์สเตชัน 3, เอกซ์บอกซ์ 360วี, นินเท็นโด 3ดีเอสนินเท็นโด ดีเอส |
| กัปตันอเมริกา: ซูเปอร์โซลเยอร์ | 19 กรกฎาคม ค.ศ. 2011 (2011-07-19) | เซกา | เน็กซ์เลเวลเกมส์ไฮโวลทิจซอฟต์แวร์กราไฟต์เกมส์ | เพลย์สเตชัน 3, เอกซ์บอกซ์ 360วี, นินเท็นโด 3ดีเอสนินเท็นโด ดีเอส |
| ดิอเวนเจอร์ส: เดอะโมบายเกม | 2 พฤษภาคม ค.ศ. 2012 (2012-05-02) | เกมลอฟต์ | เกมลอฟต์ | ไอโอเอส, แอนดรอยด์, แบล็คเบอร์รี |
| ไอรอนแมน 3: ดิออฟฟิเชียลเกม | 25 เมษายน ค.ศ. 2013 (2013-04-25) | เกมลอฟต์ | เกมลอฟต์ | ไอโอเอส, แอนดรอยด์ |
| ธอร์: เดอะดาร์กเวิลด์  – ดิออฟฟิเชียลเกม | 31 ตุลาคม ค.ศ. 2013 (2013-10-31) | เกมลอฟต์ | เกมลอฟต์ | ไอโอเอส, แอนดรอยด์ |
| กัปตันอเมริกา: เดอะวินเทอร์โซลเยอร์  – ดิออฟฟิเชียลเกม | 27 มีนาคม ค.ศ. 2014 (2014-03-27) | เกมลอฟต์ | เกมลอฟต์ | ไอโอเอส, แอนดรอยด์, วินโดวส์โฟน |
| เลโกมาร์เวลส์อเวนเจอร์ส | 26 มกราคม ค.ศ. 2016 (2016-01-26) | วอร์เนอร์บราเธอส์อินเทอร์แอกทิฟเอนเทอร์เทนเมนต์ | ทีทีเกมส์ | เพลย์สเตชัน 4, เอกซ์บอกซ์วัน, ไมโครซอฟท์ วินโดวส์, เพลย์สเตชัน 3, เอกซ์บอกซ์ 360, วียู, นินเท็นโด 3ดีเอส, เพลย์สเตชัน วิตา |
| เลโกมาร์เวลส์อเวนเจอร์ส | 10 มีนาคม ค.ศ. 2016 (2016-03-10) | เฟรัลอินเทอร์แอกทิฟ | ทีทีเกมส์ | แมคโอเอส |
| สไปเดอร์-แมน: โฮมคัมมิง  – เวอร์ชวลรีแอลลิทีอิกซ์เพียเรียนซ์ | 30 มิถุนายน ค.ศ. 2017 (2017-06-30) | โซนี่พิกเจอร์สเวอร์ชวลรีแอลลิที | ครีเอตวีอาร์ | เพลย์สเตชัน วีอาร์, เอชทีซี ไวฟ์, โอคูลัส ริฟต์ |
| สไปเดอร์-แมน: ฟาร์ ฟรอม โฮม  – เวอร์ชวลรีแอลลิทีอิกซ์เพียเรียนซ์ | 25 มิถุนายน ค.ศ. 2019 (2019-06-25) | โซนี่พิกเจอร์สเวอร์ชวลรีแอลลิที | ครีเอตวีอาร์ | เพลย์สเตชัน วีอาร์, เอชทีซี ไวฟ์, โอคูลัส ริฟต์ |
| วอตอิฟ...? – แอนด์อิมเมอร์ซิฟสตอรี | 30 พฤษภาคม ค.ศ. 2024 (2024-05-30) | แอปเปิล | ไอแอลเอ็มอิมเมอร์ซิฟ | แอปเปิลวิชันโปร |
แหล่งข้อมูลอื่น

ภาพยนตร์  บน มาร์เวล.คอม
รายการโทรทัศน์ บน มาร์เวล.คอม
จักรวาลภาพยนตร์มาร์เวล ที่ Marvel Database, มาร์เวลคอมิกส์วิกิ
เส้นเวลาเอ็มซียู: วิธีรับชมภาพยนตร์มาร์เวลทั้ง 23 เรื่องตามลำดับที่สมบูรณ์แบบ
เควิน ไฟกี ช่วยสร้างสื่อที่ใช้จักรวาลร่วมกันจากทรัพย์สินของมาร์เวล
เจฟ โลบ อดีตหัวหน้าของมาร์เวลเทเลวิชัน เคยทำหน้าที่เป็นผู้อำนวยการสร้างให้กับละครชุดทุกเรื่องบน เอบีซี, เน็ตฟลิกซ์, ฮูลูและฟรีฟอร์ม
วัดเสาธงทอง (อำเภอศรีประจันต์)

สำหรับวัดเสาธงทองแห่งอื่น ดูที่ วัดเสาธงทอง
| วัดเสาธงทอง |
| --- | --- |

ที่ตั้ง: ตำบลมดแดง อำเภอศรีประจันต์ จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเสาธงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมดแดง อำเภอศรีประจันต์ จังหวัดสุพรรณบุรี ที่ดินตั้งวัดมีเนื้อที่ 31 ไร่ 2 งาน 76 ตารางวา
วัดเสาธงทอง เป็นวัดโบราณมีอายุราว 600-700 ปี แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2370 เดิมชื่อ วัดพระบาท ด้วยเหตุที่มีรอยพระพุทธบาทสร้างด้วยศิลาแลง มีเรื่องเล่ากันว่า พระพุทธบาทนี้ลอยมาตามน้ำมาวนเวียนอยู่หน้าวัดนี้ ตาปะขาว 2 คนได้ทำพิธีอัญเชิญขึ้นมาและประดิษฐานยังวิหาร ชาวบ้านจึงเรียกวัดนี้ว่าวัดพระบาท วัดเสาธงทองเคยเป็นวัดร้างระยะหนึ่ง จนในที่สุดโบราณวัตถุเสนาสนะต่าง ๆ มีอันต้องปรักหักพังลงจนหมด
ต่อมาในราวพ.ศ. 2410 หลวงพ่ออยู่เป็นพระภิกษุรูปแรกได้เริ่มบูรณปฏิสังขรณ์เสนาสนะและถาวรวัตถุขึ้นใหม่ โดยเคยสร้างกุฏิสงฆ์ขนาดเล็ก 2–3 หลัง พอเป็นที่อาศัยแก่พระสงฆ์ ท่านครองวัดเสาธงทองได้ประมาณ 10 ปี ก็มรณภาพ
ต่อมาหลวงพ่อเพิ่มปกครองวัด ท่านได้บูรณปฏิสังขรณ์ต่อเป็นการใหญ่โดยจัดสร้างพระอุโบสถ กุฏิสงฆ์ ศาลาการเปรียญ ราว พ.ศ. 2460 ท่านได้สร้างพระเครื่องแจกเป็นครั้งแรกก็คือพระพุทธชินราช วัดเสาธงทอง สร้างเป็นเนื้อดินเผา เนื้อละเอียด ถือเป็นพระเครื่องที่ได้รับความนิยม มีพระพุทธคุณโดดเด่นในด้านอยู่ยงและแคล้วคลาดจนเป็นที่รู้จักกันทั่วไป
อาคารเสนาสนะได้แก่ อุโบสถ กว้าง 10 เมตร ยาว 20 เมตร ศาลาการเปรียญ กว้าง 36 เมตร ยาว 46 เมตร สร้างเมื่อ พ.ศ. 2527 หอสวดมนต์ กว้าง 12 เมตร ยาว 25 เมตร สร้างเมื่อ พ.ศ. 2415 กุฏิสงฆ์ จำนวน 8 หลัง วิหาร กว้าง 14 เมตร ยาว 14 เมตร สร้างเมื่อ พ.ศ. 2491 วัดมีโบราณวัตถุที่สำคัญ ได้แก่ พระพุทธบาทหินแดงประดิษฐานอยู่ในมณฑป ทางวัดจัดให้มีเทศกาลปิดทองทุกปี พระพุทธรูปศิลา และ ซากแนวกำแพงโบสถ์
ลำดับเจ้าอาวาส

ลำดับเจ้าอาวาส และผู้รักษาการแทนเจ้าอาวาสวัดเสาธงทอง (เท่าที่พบข้อมูล)
| ลำดับ | รายนาม | เริ่มวาระ | สิ้นสุดวาระ | หมายเหตุ |
| --- | --- | --- | --- | --- |
| 1 | หลวงตาอยู่ | พ.ศ. 2410 | พ.ศ. 2420 | เจ้าอาวาส, มรณภาพ |
| 2 | หลวงพ่อเพิ่ม | พ.ศ. 2420 | พ.ศ. 2466 | เจ้าอาวาส, มรณภาพ |
| ว่าง | พระครูวิริยะสุนทร (พริ้ง เตียบฉายพันธุ์ วชิรสุวณฺโณ) | พ.ศ. 2466 | พ.ศ. 2470 | เจ้าคณะแขวงอำเภอศรีประจันต์  รักษาการแทนเจ้าอาวาส |
| 3 | พระครูหรุ่น สังขวรรณ พฺรหฺมสโร | พ.ศ. 2470 | พ.ศ. 2471 | ผู้รักษาการแทนเจ้าอาวาส |
| 3 | พระครูหรุ่น สังขวรรณ พฺรหฺมสโร | พ.ศ. 2471 | พ.ศ. 2500 | เจ้าอาวาส, มรณภาพ |
| 4 | พระครูเกษมธรรมกิจ (สวิง พานสัมฤทธิ์ เขมจาโร) | พ.ศ. 2500 | พ.ศ. 2503 | ผู้รักษาการแทนเจ้าอาวาส |
| 4 | พระครูเกษมธรรมกิจ (สวิง พานสัมฤทธิ์ เขมจาโร) | พ.ศ. 2503 | พ.ศ. 2554 | เจ้าอาวาส, มรณภาพ |
| 5 | พระมหาอำนาจ ท้าวอานนท์ ชยวุฑฺโฒ | พ.ศ. 2554 | - | เจ้าอาวาส, ปัจจุบัน |
มันมากับความมืด

| มันมากับความมืด |
| --- | --- |
กำกับ: หม่อมเจ้าชาตรีเฉลิม ยุคล
อำนวยการสร้าง: หม่อมอุบล ยุคล ณ อยุธยา
นักแสดงนำ: พระเจ้าวรวงศ์เธอ พระองค์เจ้าอนุสรมงคลการ สรพงศ์ ชาตรี นัยนา ชีวานันท์ ดามพ์ ดัสกร คมน์ อรรฆเดช ชูศรี มีสมมนต์ สุรสิทธิ์ สัตยวงศ์ หม่อมหลวงรุจิรา อิศรางกูร มารศรี อิศรางกูร ณ อยุธยา
กำกับภาพ: จุรัย เกษมสุวรรณ
บริษัทผู้สร้าง: ละโว้ ภาพยนตร์ 
ผู้จัดจำหน่าย: ละโว้ ภาพยนตร์
วันฉาย: 29 ธันวาคม พ.ศ. 2514  (ปฐมทัศน์) 31 ธันวาคม พ.ศ. 2514
ภาษา: ไทย
มันมากับความมืด (อังกฤษ: Out of the Darkness) ภาพยนตร์ไซไฟสัญชาติไทยในปี พ.ศ. 2514 ถ่ายทำด้วยฟิล์ม 35 มม. พากย์เสียงในฟิล์ม เป็นภาพยนตร์เรื่องแรกจากการกำกับของหม่อมเจ้าชาตรีเฉลิม ยุคล ซึ่งต่อมาได้กลายมาเป็นผู้กำกับภาพยนตร์ชื่อดัง อีกทั้งยังเป็นการแสดงเป็นพระเอกครั้งแรกของ สรพงศ์ ชาตรี (ศิลปินแห่งชาติสาขาศิลปะการแสดงในปี พ.ศ. 2551) อีกทั้งยังถือได้ว่าเป็นภาพยนตร์แนวไซไฟเรื่องแรกของวงการภาพยนตร์ไทย ซึ่งถือได้ว่าแหวกแนวของภาพยนตร์ไทยในสมัยนั้น
เนื้อเรื่อง

อุกกาบาตลึกลับพุ่งตกในอ่าวไทย ตามด้วยเหตุสยองเมื่อชาวเกาะกลายเป็นศพทั้งหมู่บ้านในชั่วข้ามคืน ไม่ช้าความตายก็คืบคลานเข้าฝั่งไทยจนหลายคนหวาดผวากับสิ่งที่เรียกว่า "มันผู้มากับความมืด" ร้อนจนนักวิทยาศาสตร์ชาวกรุง กับกลุ่มชาวบ้านที่เหลืออยู่ ต้องร่วมมือกันจัดการ "มัน" ให้ได้โดยเร็วก่อนทั้งประเทศจะไม่เหลือใคร
นักแสดง

พระเจ้าวรวงศ์เธอ พระองค์เจ้าอนุสรมงคลการ
สรพงศ์ ชาตรี
นัยนา ชีวานันท์
คมน์ อรรฆเดช
ดามพ์ ดัสกร
สุรสิทธิ์ สัตยวงศ์
ชูศรี มีสมมนต์
พนม นพพร
หม่อมหลวงรุจิรา อิศรางกูร
มารศรี อิศรางกูร ณ อยุธยา